Dilectissimis in Christo fratribus et canonicis sacro sancte Dei ecclesie in honore sancte Dei genitricis fundate, ego Supplicia, uxor Gerardi de Vaurellis, dono unum curtilum prefate æcclesie situm in villa de Bruliaco, eo tenore, ut ecclesia et canonici perpetualiter, sine ullo cal[um]niatore, teneant, et per [sin]gulos annos meum fa[ciant] anniversarium. Si quis vero fuerit heredum meorum qui hanc contulicionem refragare voluerit, VIIem untias auri purissimi persolvat, et insuper iram Dei omnipotentis incurrat. Qui vero hanc ælemosinam pio amore custodierit et auxerit, custodiat eum Deus imperpetuum. Signum Supplicie. S. Stephani, canonici. S. Poncii, clerici. Actum manu Dur. dec. XI kal. septembris, regnante Phy[lip]po rege.